b'\n_START_ARTICLE_\nModri gra\xc5\xa1i\xc4\x8dar\n_START_SECTION_\nOpis\n_START_PARAGRAPH_\nGre za ve\xc4\x8djega predstavnika modrinov, ki ima premer kril med 25 in 32 mm. Samci imajo zgornjo stran temno modrih kril okra\xc5\xa1eno s \xc4\x8drnimi \xc5\xbeilami, ob robu sprednjih in zadnjih kril pa poteka ozek \xc4\x8drn pas. Samice imajo zgornjo stran kril enotno temno rjave barve s kovinsko vijoli\xc4\x8dnim leskom. Belo obrobljene \xc4\x8drne pege, ki so enako velike na sprednjih in zadnjih krilih, oblikujejo zna\xc4\x8dilen vzorec na sivo rjavi spodnji strani kril pri obeh spolih. Ozek pas ob telesu na spodnji strani kril je pri obeh spolih zelenkasto modre barve.\n_START_SECTION_\nRaz\xc5\xa1irjenost\n_START_PARAGRAPH_\nModri gra\xc5\xa1i\xc4\x8dar je raz\xc5\xa1irjen po celotni celinski Evropi, celo po arkti\xc4\x8dnem krogu, delih Azije z zmernim podnebjem, Mongoliji, Bli\xc5\xbenjem Vzhodu, in Maroku, kjer poseljuje travnike, pa\xc5\xa1nike in travi\xc5\xa1\xc4\x8da do nadmorske vi\xc5\xa1ine okoli 2200 m. Raziskave ka\xc5\xbeejo, da mu bolj ustrezajo negnojene povr\xc5\xa1ine.'